ત્યાર બાદ અમે એક નવો પ્રયોગ કર્યો અમે મેરા ન્યૂઝ અંગ્રેજી પોર્ટલ શરુ કર્યું જેમાં અમારો હિસ્સો બન્યા સિનિયર પત્રકાર દર્શન દેસાઈ,  કુલદીપ તીવારી, નીલ રોડ્રીક, અમિત કાઉપર, સુજીત નામ્બીયાર, હિતેશ ચાવડા પ્રિયંકા રાજપુત, મર્લીન ગૌરે વગેરે જોડાયા આમ ગુજરાતી અને અંગ્રેજી ભાષામાં મેરા ન્યૂઝની શરૂઆત થઈ અમારા બે વર્ષ બહુ સારી રીતે પસાર થયા અમને કામ કરવાની અને વાંચકોને વાંચવાની બહુ મઝા આવી કારણ અમે આ દરમિયાન સમાચારોની સાથે અનેક ધારાવાહિક પણ આપી હતી, પણ એક અજાણ્યું તોફાન અમારી તરફ આગળ વધી રહ્યું હતું તેનો અમને અંદાજ ન્હોતો પત્રકારત્વની દુનિયામાં મોટો વર્ગ માની રહ્યો હતો કે મેરા ન્યૂઝના માલિક પ્રશાંત દયાળ છે અને અનેક વ્યકિતઓ મને જ માલિક  માની અમારી સાથે કામ કરવાની ઈચ્છા પણ વ્યકત કરી રહી હતી, પણ  હું મેરા ન્યૂઝનો માલિક નથી તે સરકાર સારી રીતે જાણતી હતી.